**Deasupra norilor**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ți-am dăruit un trandafir

catifelat,de-un roșu aprins,

pe care l-am sărutat

cu mii și mii de cuvinte

nespuse,nescrise...

Un izvor de taină-al tăcerii

un ideal ce-mi umbla

prin cuget și-n simțire

sărutând cuvântul

pentru tine...

A fost o nebunie

să-mi doresc așa ceva

să-ți fiu litere în strofe

punând virgula pe A

în sfioasa-mi carte...

Acum,trezindu-mă

gândind la umbra ta,

cu ochi albaștri

precum seninul cerului,

recitind cuvintele nescrise

din strofele tăcute,

îmi vine să zâmbesc

gândind:

Ce albastră-mi e visarea

când sărut cuvinte

pe-un trandafir

ce nu va ajunge

în nicio împrejurare

la inima ta?!

Chiar dacă cuvintele

sunt mai puternice

decât gândurile

îmbrăcate în magie

clădind încrederea

ascunzându-se

în spatele naturaleții

și sincerității,

nu sunt percepute ca iubire

ci siropoase și emfatice.